Bernardo Buontalenti - Wikipedia

# Bernardo Buontalenti

### Na Galipedia, a wikipedia en galego.

A gruta de Boboli

Bernardo Buontalenti (1536, Florencia - 1608), un dos máis grandes artistas da Toscana, foi á vez arquitecto, escultor e pintor. Aprendeu a pintar con Vasari que o marcaría.

## [editar] Biografía

Buontalenti naceu en Florencia.

Entrou ao servizo dos Médici cando novo e seguiría con eles o resto da súa vida. En 1562 viaxou a España. A súa primeira obra coñecida, en 1568, foi o Palazzo de Bianca Cappello en Florencia.

As súas obras máis importantes foran o proxecto para a nova cidade de Livorno, a decoración do Palazzo Pitti en Florencia e a ornamentación dos Xardíns de Boboli, así como o Parco di Pratolino con a colosal escultura dos Apeninos. A súa habilidade com enxeñeiro móstrase nas obras do porto de Livorno, o Forte de Belvedere, as murallas de Pistoia, Grosseto, Prato, Portoferrato e Nápoles; tamén perfeccionou cañóns e preparou un novo tipo de granada incendiaria.

Nos Uffizi de Florencia construíu unha nova ala, durante o inverno de 1585-86, onde preparou espléndidas festas. Deseñou ademais traxes para as extravagancias dos Médici.

A pesar destes éxitos, a súa prodigalidade levou Buontalenti á ruína, sobrevivindo nos seus últimos anos mercé a unha pensión que lle doou o Grande Duque da Toscana.

Traído desde "http://gl.wikipedia.org../../../b/e/r/Bernardo_Buontalenti_f69f.html"

Categoría: Maneirismo

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Suomi
- Français
- Italiano